Cassiandra Place | LekkeSlaap
Cassiandra Place is in die stil buurt Arboretum in die kusdorpie Richardsbaai geleë. Die eiendom is 7 km vanaf Alkantstrand en 2 km vanaf die middedorp.
Verblyf word gebied in 2 selfsorg-eenhede wat elk slaapplek vir 4 tot 5 gaste het. Elke eenheid is privaat met sy eie ingang en elke eenheid het veilige parkeerplek.
Die eerste eenheid het 1 slaapkamer, 1 badkamer en 'n oopplan-kombuis en -leefarea. Die kombuis is met 'n stoof, oond, yskas-vrieskas, mikrogolf, eetgerei en breekware toegerus. Die sitkamer het gemaklike banke en 'n platskerm-TV met volle DStv teen die muur. Die slaapkamer het 'n dubbelbed en 'n stapelbed. Die stapelbed kan op die vloer of bo-op mekaar geplaas word. Enkelopblaasmatrasse kan in die leefarea voorsien word.
Die tweede eenheid het 'n kombuisie, slaaparea en 'n en suite-badkamer. Die kombuisie is met 'n yskas, mikrogolf, tweeplaatstoof met 'n oondjie en koffie- en teemaakgeriewe toegerus. Daar is ook 'n platskerm-TV teen die muur met DStv.
Veilige onderdakparkeerplek is vir 1 voertuig per eenheid beskikbaar en is via 'n afstandbeheerde-motorhek bereikbaar. Gaste kan die gemeenskaplike lapa, braaigeriewe en die swembad gebruik. Die eiendom word met 'n elektriese heining en gewapende reaksie beveilig.